[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000005", "text": "Saja aasta eest meie kultuurielu plahvatuslikult ka\u0308ima lu\u0308kanud eluku\u0308llane, lo\u0303bujanuline, skandaalimaias Siuru-ru\u0308hmitus on u\u0308ks eesti kirjanduse suurtest legendidest."}, {"text_idx": "#000006", "text": "August Gailiti 127. su\u0308nnipa\u0308eval 9. jaanuaril meenutagem pisut tema rolli ru\u0308hmituse tegevuses ja meie kirjanduselus laiemaltki, peatudes seekord vaid u\u0308hel tema natuuri tahul \u2013 kirjaniku ja\u0308ljendamatul naerul."}, {"text_idx": "#000007", "text": "Tartu U\u0308likooli legendaarne vene kirjanduse dotsent Valeri Bezzubov on kirjutanud originaalse artikli u\u0308he kirjaniku naerust: \"Leonid Andrejevi naer\" (Looming 1983/5) ja ku\u0308llap va\u0308a\u0308rib ka Gailit samalaadset vaatlust. Bezzubov tsiteerib saksa groteskiuurijat Wolfgang Kaiserit: \"Kibedusega segatud ja groteskiks u\u0308leminev naer omandab mo\u0303nitava, ku\u0308u\u0308nilise ja lo\u0303puks saatanliku naeru jooned.\"1 Ku\u0308llap tiirlesid Gailiti peas mitte ainult kirjutuslaua, vaid ka kohvikulaua taga so\u0303praderingis tema loomingu motiivid, sealhulgas infernaalsed visioonid, ning ta laskis vahel \u2013 eriti Siuru-perioodil \u2013 kuuldavale ka ehtsalt \"saatanlikku\" naeru."}, {"text_idx": "#000008", "text": "Samuti meenub Aleksei Lossevi raamat \"Vladimir Solovjov\", kus kuulsa vene filosoofi eripa\u0308rasel naerul pikemalt peatutakse ning jo\u0303utakse suure mo\u0303tleja vennapoega tsiteerides ja\u0308reldusele, et Solovjovi naer oli \"po\u0308o\u0308rase lapse terve olu\u0308mposlik naer vo\u0303i mefistolik peen irvitus he-hee vo\u0303i need kaks koos.\"2"}, {"text_idx": "#000009", "text": "Suhteliselt lu\u0308hike Siuru-periood aastail 1917-19 oli kindlasti Gailiti elu ta\u0308hetund. Kuigi see lo\u0303ppes skandaalse Siurust lahkumisega ja kuigi Gailiti tolle perioodi novellikogusid ko\u0303vasti materdati, ja\u0308ttis ru\u0308hmituse uhkesti pulbitsenud seltsielu ja vaimne \u201ekogupauk\u201d kirjaniku teadvusse kustumatu ja\u0308lje (veel 1920. aastate keskel lootis ta Siurut taastada)."}, {"text_idx": "#000010", "text": "Meie kriitikapatriarh Anton Ju\u0308rgenstein andis Siuru-aegse Gailiti kohta ta\u0308helepanuva\u0308a\u0308rse iseloomustuse: \"August Gailit on \"Siurus\" sedasama, mis O. Lutsu \"Kevades\" kirjeldatud Toots koolipoiste seas: igavene vo\u0303rukael, kes igasuguste kirjandusliste koerustu\u0308kkidega valmis saab.\"3"}, {"text_idx": "#000013", "text": "Noorkirjaniku ekstravagantseid esinemisi on meenutanud Romulus Tiitus: \"Vabadusso\u0303ja lo\u0303pupa\u0308evil esines Gailit kirjanduslikel ringreisidel oma fantastiliste novellidega. Ja kui ta siis ettekande ajal vahel kinzhaali pa\u0308ra pihku haaras nagu verest ja so\u0303jast metsistunud so\u0303jasangar kunagi, kellele relva ka\u0308sitamine ja\u0308a\u0308nud igavesti verre, siis oli mo\u0303ju kindlustatud.\"6"}, {"text_idx": "#000014", "text": "Ikka ja ja\u0308lle on meenutatud Gailiti erakordset naeruhimu ja tema ja\u0308ljendamatut naeru ennast. Andrus Roolaht on ja\u0308a\u0308dvustanud Artur Adsoni 50. su\u0308nnipa\u0308eva koosviibimise 3. veebruaril 1939 \"Kuld Lo\u0303vis\" selliselt: \"Vanaso\u0303na u\u0308tleb, et elu on jaht ja viin on see, mis koerad lahti laseb. Et see to\u0303esti nii on, seda na\u0308gin ja kuulsin ma ja\u0308rjekordselt ka tollel kaugel veebruario\u0308o\u0308l. Ei olnud ma mitte kunagi varem ega ka hiljem kuulnud nii rasvaseid anekdoote kui neid, mida pajatasid August Alle ja tema vana kamraad August Gailit, kes olid parajal mo\u0303o\u0303dul muidugi klaasi to\u0303stnud. Ja Gailiti trompetina hirnuv ha\u0308a\u0308l ko\u0303lab la\u0308bi aastaku\u0308mnete veel praegugi mu ko\u0303rvus.\"7"}, {"text_idx": "#000018", "text": "Oleks siiski eksitus arvata, et ko\u0303ik Gailitiga kokku puutunud seltskonnategelased \u2013 ja isea\u0308ranis daamid \u2013 kirjaniku ekstravagantseid etteasteid u\u0308ksnes jumaldaval pilgul ja\u0308lgisid. Na\u0308iteks muidu u\u0308sna erapooletu kultuuritegelaste portreteerija Elsbet Parek on siin olnud u\u0308pris kriitiline: \"Na\u0308o ja\u0308rgi tundsin tol ajal pea ko\u0303iki kirjanikke juba keskoolipa\u0308evilt. Nii ka August Gailitit, kes mulle kuidagi su\u0308mpaatne ei olnud. Just temal oli poos odi profanum vulgus et arceo [\"vaimuta po\u0308o\u0308blit vihkan ja va\u0308ldin ma\" \u2013 Horatius, tlk. Ain Kaalep]. Ebameeldiv poos ja va\u0308ljakutsuv ka\u0308itumine. Vaimukad olid tema fo\u0308ljetonid.\"10"}, {"text_idx": "#000019", "text": "Ka meie kuulus tantsijanna, Gailitiga pagulaspo\u0303lve kirjades sageli u\u0308sna u\u0308he laine peal olnud Ella Ilbak on 1961 kirjutatud ma\u0308lestuskirjas tunnistanud teatud ebalust ja ko\u0303hedust Siuru-aegse noorkirjanikuga suhtlemisel: \"...ma veidi kartsin Sind. Sest u\u0308levalt Su sirgest pikkusest alla tuli sageli asjade teravaid a\u0308rama\u0308a\u0308ramisi ja Su arvamisi kinnitavat naeru. Ja ma mitte ei tahtnud seda enda u\u0308le tulla lasta.\"11"}, {"text_idx": "#000020", "text": "Erika Aulik on oma ma\u0308lestusteraamatus \u201eViru ta\u0308nav ja teised\u201c ja\u0308a\u0308dvustanud omajagu groteskse episoodi Marie Underi 60. su\u0308nnipa\u0308eva ta\u0308histamisest 27. ma\u0308rtsil 1943 (ku\u0308lalisteks Johannes Aavik abikaasaga, Henrik Visnapuu, August Ma\u0308lk ja August Gailit): \u201ePean aga u\u0308tlema, et seni polnud ma seltskonnas na\u0308inud nii enesega rahulolevat inimest, kui oli tol o\u0303htul August Gailit. Tema so\u0303navo\u0303tud, tema kriitika kaasaja kirjanduse, ajakirjanduse ja poliitika kohta, nii va\u0308he kui seda tol o\u0303htul puudutati, oli u\u0308ksainus suur mina ja minu seisukoht."}, {"text_idx": "#000021", "text": "Istusin Gailiti ko\u0303rval. Tema parempoolne naaber oli Underi vanem tu\u0308tar Daggy, sarmikas tumedajuukseline noor daam. Kas oli see Gailiti kombevabadus, oli ta selles majas va\u0308ga la\u0308hedane inimene vo\u0303i arvas ta, et talle oli ko\u0303ik lubatud, seda ma ei tea. Aga ma na\u0308gin, kuidas ta Daggy Hackeri jalad oma po\u0303lvedele to\u0303stis. Gailiti vastas istusid va\u0308a\u0308rikalt M. Under ja A. Adson, lauaotsas Underi o\u0303de. Daggy libistas jalad vaikselt naeratades laua alla tagasi."}, {"text_idx": "#000022", "text": "Olin A. Gailiti ka\u0308itumisest jahmunud. Na\u0308gin oma silmaga niisugust asja seltskonnas esmakordselt. Kas teised seda elavas vestluses u\u0308ldse ta\u0308hele panid, seda ma ei tea. Oma abikaasalt ei julenud seda hiljem ku\u0308sidagi.\u201c. Gailit ei talitsenud oma teravat keelt isegi Tartust Friedebert Tuglaselt tulnud tervituskirja ettelugemisel.12"}, {"text_idx": "#000023", "text": "Ometi on just Tuglas ise \u2013 pa\u0308rast ko\u0303iki Siuru-aegseid konflikte ja teravusi \u2013 Gailiti kohta erakirjades Elole va\u0308ga veendunult kirjutanud: \"Ma pole neid omavahelisi na\u0308gelusi kunagi va\u0308iklaselt vo\u0303tnud. Tu\u0308hja nendega! Ikka ja\u0308lle, isiklikud asjad on liiga va\u0308ikesed.\" Ja veel: \"G[ailiti] seltsimehelikkust olen ikka hinnanud; olgu mis on, kuid ko\u0303igest hoolimata on ta omalkombel otsekohene ja seltsimehelik. Olen lugematud korrad olnud temaga vastuolus, kuid ometi on ta mulle rohkem imponeerinud, kui mo\u0303ned lo\u0303pmata korrektsed, kuid niisama lo\u0303pmata egoistlikud tuttavad.\"13 Ku\u0308llap vo\u0303inuks midagi taolist o\u0308elda veel mo\u0303nigi Gailitit la\u0308hemalt tundnud kaasteeline."}, {"text_idx": "#000024", "text": "Gailitiga vahel teravatesse so\u0303naso\u0303dadesse sattunud August Alle on kinnitanud: \u201eMeile aga kitsan boheemlasringin oli August Gailit suurepa\u0308rane seltsimees. Tema puuduolek andis ennast laudkonna istangul alati tunda, sest kellel oli niipalju vaimurikast humoori ja paradoksaalset vastuvaidlemise iha kui August Gailitil!\u201c14"}, {"text_idx": "#000025", "text": "Eriti Gailiti arvukate suurepa\u0308raste fo\u0308ljetonide puhul na\u0308eme, et tema lustlikul pilkehimul oli sageli hoopis su\u0308gavam tagamaa; Henrik Visnapuu nentis paguluses: \"Iseseisva Eesti Vabariigi juhtidele sai pikkamo\u0308o\u0308da, kuigi visalt, selgeks, et va\u0308ikerahvas ei vo\u0303i ja\u0308tta oma vaimset loomingut turu konjunktuuri ma\u0308a\u0308rata nagu seda vo\u0303ivad suurrahvad. August Gailiti kirjanduspoliitilised fo\u0308ljetonid aitasid selles vo\u0303itluses palju kaasa.\"15"}, {"text_idx": "#000026", "text": "Kirjaniku naer vo\u0303is olla kantud mo\u0303nusast irooniast, aga vahel omandada ka lo\u0303ikavalt sarkastilised toonid; toogem lo\u0303petuseks temalt eneselt kaks tsitaati, mis na\u0308ikse meiegi pa\u0308evil pa\u0308ris ta\u0308pselt ma\u0308rki tabavat. Juba aastal 1926 oli tal po\u0303hjust to\u0303deda: \"U\u0308kski vargus ei ka\u0308i nuhtluse alla, kui ta ulatub ku\u0308mne miljonini, sest siis on sul vo\u0303imalus isegi jumala suud sulgeda.\"16 Jah, pole to\u0303esti midagi uut pa\u0308ikese all..."}, {"text_idx": "#000027", "text": "Ning teine ajakaja aastast 1932: \"Eks me ise ole na\u0308inud omastki riigist, kuidas lugupeetavadki tegelased vo\u0303tavad ahnelt osa a\u0308rilistest spekulatsioonidest, mu\u0308u\u0308vad oma ha\u0308a\u0308 nime ja su\u0308dametunnistuse vabalt igal kellaajal bo\u0308rsil ja turul, lasevad u\u0308sna rahulikult ja muheledes so\u0303imata end ajakirjanduses ja koosolekutel ning ko\u0303ige selle juures kannavad puhtama su\u0308damerahuga ku\u0308mme tosinat ordeneid ja auraha oma uhkesti etteaetud rindadel.\"17"}, {"text_idx": "#000028", "text": "Ka pagulaspa\u0308evist on ikka meenutatud seda ainulaadset naeru: \u201e...Lundi linnapargis jalutades oli ta mees parimas eas,\u201d ma\u0308letab luuletaja ja esseist Ivar Gru\u0308nthal kohtumist Gailitiga paguluse algaegadel. \u201eNaeris oma kuulsat kukenaeru, nagu oleks kuskil ko\u0303listet kannuseid.\u201d18"}, {"text_idx": "#000044", "text": "Arvustus. \"Kes on end teinud vaimselt tugevaks, see pu\u0308sib aja mu\u0308hisevais to\u0303mbtuulis\""}, {"text_idx": "#000045", "text": "Arvustus. Kui meesterahvas pealt kahteku\u0308mmend viit..."}, {"text_idx": "#000047", "text": "Uus \"Siuru-raamatu\" tru\u0308kk meenutab 100. aastapa\u0308eva ta\u0308histavat ru\u0308hmitust"}, {"text_idx": "#000049", "text": "Gailiti novellipreemia sai Maimu Berg"}, {"text_idx": "#000051", "text": "Andres Noormets vo\u0303tab kuuldema\u0308ngus \"Meri\" enda peale ko\u0303ik rollid"}, {"text_idx": "#000052", "text": "Raadioteatris esietendub August Gailiti \"Meri\""}, {"text_idx": "#000054", "text": "Ene Paaver. Teatritekstid aastal 2015"}, {"text_idx": "#000055", "text": "Mihkel Mutt: Kes on eesti kirjanik (ja miks see ta\u0308htis on)?"}, {"text_idx": "#000056", "text": "Arvustus. Ekke Moori judinaidtekitav nooruslik energia"}, {"text_idx": "#000057", "text": "\"Ekke Moori\" lavastaja so\u0303nul tuleb la\u0308bi noorte na\u0308itlejate lavale Gailiti vaim"}, {"text_idx": "#000058", "text": "Arvustus: Kuhu la\u0308hed, Ekke Moor?"}, {"text_idx": "#000061", "text": "Otseu\u0308lekanne tulemas: avalik debatt Eesti akadeemilise muusikahariduse va\u0308ljakutsetest"}, {"text_idx": "#000062", "text": "Klassikaraadio su\u0308giskavas annavad tooni kontserdiu\u0308lekanded ja kultuurisaated"}, {"text_idx": "#000064", "text": "Laura Kalle: teater ei peaks ainult paitama"}, {"text_idx": "#000066", "text": "Heidy Purga: pu\u0308u\u0308ame kedagi mitte ta\u0308helepanuta ja\u0308tta"}, {"text_idx": "#000068", "text": "Keeleminutid. Oma nime all maailma"}, {"text_idx": "#000069", "text": "Arvustus. \"Vallatud vo\u0303tted\" ei leia su\u0308gavust"}, {"text_idx": "#000070", "text": "\"Sevilla habemeajaja\" tuuakse lavale eesti keeles"}, {"text_idx": "#000071", "text": "Maian: muusika on minu jaoks pigem hobi"}, {"text_idx": "#000072", "text": "Stsenaristide u\u0308hendus jo\u0303udis Hollywoodis suurte stuudiotega kokkuleppele"}, {"text_idx": "#000073", "text": "Simone Minn avaldas uue singli \"Hoia kinni/lase lahti\""}, {"text_idx": "#000074", "text": "Anthony Horowitz: ma usun kirjutamise ja kirjanduse jo\u0303udu"}, {"text_idx": "#000076", "text": "Marja-Liisa Plats: la\u0308henen pildiraamatu illustreerimisele nagu rez\u030cisso\u0308o\u0308r"}, {"text_idx": "#000077", "text": "Arvustus. \"Tume paradiis\": pidu peo pa\u0308rast"}, {"text_idx": "#000079", "text": "Klassikaraadio salvestas Noe\u0308pi muusikatunni Metsku\u0308la Algkoolis"}, {"text_idx": "#000081", "text": "Mirjam Parve: \"Varjukeha\" puudutab minu jaoks olulist teemat \u2013 kehalisust"}, {"text_idx": "#000082", "text": "Haapsalu kultuurikeskuses avati na\u0308itus aulidest"}, {"text_idx": "#000083", "text": "Loodusmuuseumi seenena\u0308itus tegi taasiseseisvunud Eesti ku\u0308lastajarekordi"}, {"text_idx": "#000084", "text": "Teatri- ja muusikamuuseumi kogud kolitakse tuleval aastal Maarjama\u0308ele"}, {"text_idx": "#000085", "text": "Rannarootsi muuseumi na\u0308itusel saab na\u0308ha nii Eesti kui ka va\u0308lismaa ka\u0308bisid"}, {"text_idx": "#000086", "text": "Galerii: loodusmuuseumi na\u0308itusel saab enne metsa minemist endale seened selgeks teha"}, {"text_idx": "#000087", "text": "Edetabel. Aasta parimad albumid 2022"}, {"text_idx": "#000088", "text": "Aasta parimad albumid 2022. Isiklikud edetabelid"}, {"text_idx": "#000089", "text": "U\u0308levaade. Aasta parimad lood 2022"}, {"text_idx": "#000093", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000094", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]